Arthur Walsh, 2il Farwn Ormathwaite

Roedd Arthur Walsh, ail farwn Ormathwaite (14 Ebrill 1827 – 27 Mawrth 1920) yn fonheddwr a thirfeddianwr yn Sir Faesyfed a gwasanaethodd fel Aelod Seneddol Ceidwadol etholaeth Llanllieni a Sir Faesyfed.ORMATHWAITE’, Who Was Who, A & C Black, an imprint of Bloomsbury Publishing plc, 1920–2016; online edn, Oxford University Press, 2014 ; online edn, April 2014 accessed 5 June 2016

Bywyd personol
Ganwyd Walsh yn Berkley Square Llundain yn fab hynaf i John Benn Walsh, Barwn 1af Ormathwaite a'r Ledi Jane, (née Gray) ei wraig, cafodd ei fedyddio yn Eglwys Anglicanaidd St George, Hanover Square ar 18 Mai 1827City of Westminster Archives Centre; Westminster Baptisms; Birth, Marriage, Death & Parish Records.

Cafodd ei addysgu yng Ngholeg Eton a Choleg y Drindod, Caergrawnt

Ar 20 Mai 1858 yn Eglwys St George, Hanover Square priododd y Ledi Katherine Emily Mary Somerset, merch 7fed Dug BedfordCity of Westminster Archives Centre; Westminster Marriages; Birth, Marriage, Death & Parish Records. Bu iddynt 10 o blant gan gynnwys Ormathwaite, Baron (UK, 1868 - 1984)  adalwyd 5 Mehefin 2016
Arthur Henry John Walsh, 3ydd Barwn Ormathwaite (1859–1937)
 Yr Uwchgapten, yr Anrhydeddus Charles Edward Walsh (1862–1909), Prif Gwnstabl Heddlu Sir Benfro
George Harry William Walsh, 4ydd Barwn Ormathwaite (1863–1943)
Reginald Walsh, 5ed Barwn Ormathwaite (1868–1944)

Gyrfa
Gwasanaethodd yn y fyddin gan ddod yn gapten ym mataliwn 1af y Life Guards hyd 1855. Gwasanaethodd fel Cyrnol anrhydeddus 3ydd Bataliwn Cyffinwyr De Cymru

Yn ystod bywyd Syr John Benn Walsh, y Barwn cyntaf, cynyddwyd ystadau'r teulu yng Nghymru, Lloegr a'r Iwerddon yn sylweddol, ond daeth hyn i ben yn ystod stiwardiaeth yr ail farwn. Bu Walsh yn benthyca'n drwm o'r 1850au er mwyn talu am ei basiwn am hela, gan ddefnyddio ei etifeddiaeth ddisgwyliedig fel meichiafonWalsh, Arthur John, 2nd Baron Ormathwaite (1827-1920) adalwyd 6 Mehefin 2016. Erbyn yr 1890au bu'n rhaid i'r Barwn dechrau gwerthu ei asedau er mwyn ceisio clirio ei ddyledion. Ym 1895 ymddangosodd o flaen yr Uchel Lys i gyflwyno deiseb o fethdaliad, a phenodwyd derbynwyr i geisio dod i delerau efo'r problemau ariannol.

Gwasanaethodd fel Arglwydd Raglaw Sir Faesyfed o ymddeoliad ei dad o'r swydd ym 1875 hyd ei ymddiswyddiad yntau ym 1895.

Gyrfa wleidyddol
Cafodd ei ethol yn Aelod Seneddol Ceidwadol etholaeth Llanllieni ym 1865. Pan ddyrchafwyd ei dad i Dŷ'r Arglwyddi ym 1868 ymddiswyddodd o Lanllieni a chafodd ei ethol yn ddiwrthwynebiad fel Aelod Seneddol Sir Faesyfed gan gadw'r sedd hyd ei ymddeoliad o'r Senedd ym 1880.

Fe'i dyrchafwyd i Dŷ'r Arglwyddi ar farwolaeth ei dad ym 1881.

Gwasanaethodd fel Cynghorydd a chadeirydd Cyngor Sir Faesyfed 

Marwolaeth
Bu farw ym 1920 yn 96 mlwydd oed. Olynwyd ef yn y Barwniaeth gan Arthur ei fab hynnaf.

Cyfeiriadau

Categori:Aelodau Seneddol y Deyrnas Unedig
Categori:Genedigaethau 1827
Categori:Gwleidyddion y 19eg ganrif o Gymru
Categori:Marwolaethau 1920